LUCIUS JUNIUS MODERATUS COLUMELLA 



eligantur. Nam est aliud genus varium, quod a fero 

 mitigatum domesticum factum est. Id neque aeque 

 fecundum est, nee tam pretiosum : propter quod 



4 minime nutriendum est. Anseribus admittendis 

 tempus aptissimum est a bruma ; mox ad pariendum, 

 et ad incubandum a Calen. Februariis vel Martiis 

 usque ad solstitium, quod fit ultima parte mensis 

 lunii. Ineunt autem non, ut priores aves, de quibus 

 diximus, insistentes humi : nam fere in flumine aut 

 piscinis id faciunt : singulaeque ter anno pariunt, si 

 prohibeantur fetus suos excudere,^ quod magis 



5 expedit, quam quurft ipsae suos fovent. Nam et a 

 gallinis melius enutriuntur, et longe maior grex 

 efficitur. Pariunt autem singulis fetibus ova, primo 

 quina, sequenti quaterna, novissimo terna : quern 

 partum nonnulli permittunt ipsis matribus educare, 

 quia reliquo tempore anni vacaturae sunt a fetu. 

 Minime autem concedendum est feminis extra 

 saeptum parere, sed cum videbuntur sedem quaerere, 

 comprimendae sunt atque tentandae. Nam si 

 appropinquant partus, digito tanguntur ova, quae 



6 sunt in prima parte locorum genitalium. Quam- 

 obrem perduci ad haram debent, includique ut fetum 

 edant : idque singulis semel fecisse satis est, quoniam 

 unaquaeque recurrit eodem, ubi primo peperit. 

 Sed novissimo fetu cum volumus ipsas incubare, 

 notandi erunt uniuscuiusque partus, ut suis matribus 



^ oxcudore codd. : excludere edd. 

 39° 



